PMIndiaData/PMIndiaSum huggingface dataset:
وزیراعظم نے یوم بحریہ کے موقع پر بھارتی بحریہ کو مبارکباد پیش کی

نئی دہلی، 04 دسمبر 2020: وزیر اعظم جناب نریندر مودی نے یوم بحریہ کے موقع پر آج بھارتی بحریہ کے تمام عملے کو مبارکباد پیش کی ۔ وزیراعظم نے ایک ٹویٹ پیغام میں لکھا : ’’ ہماری بحریہ کے تمام بہادر عملے اور ان کے اہل خانہ کو یوم بحریہ مبارک ہو۔ بھارتی بحریہ بے خوفی کے ساتھ ہمارے ساحلوں کی حفاظت کرتی ہے اور ضرورت پڑنے پر انسان دوستی کی بنیاد پر امدادی کاموںمیں بھی حصہ لیتی ہے۔اس موقع پر صدیوں پرانی بھارت کی ثروت مند بحری روایت کو بھی یاد کرتے ہیں۔‘‘
وزیر اعظم 28 دسمبر کو کانپور کا دورہ کریں گے اور کانپور میٹرو ریل پروجیکٹ کا افتتاح کریں گے

وزیر اعظم جناب نریندر مودی 28 دسمبر 2021 کو کانپور کا دورہ کریں گے اور تقریباً 1:30 بجے دوپہر کانپور میٹرو ریل پروجیکٹ کے مکمل شدہ حصے کا افتتاح کریں گے۔ پروگرام کے دوران، وزیر اعظم بینا پنکی ملٹی پروڈکٹ پائپ لائن پروجیکٹ کا بھی افتتاح کریں گے۔ اس سے پہلے وزیر اعظم صبح تقریباً 11 بجے آئی آئی ٹی کانپور کے 54ویں کنووکیشن تقریب میں شرکت کریں گے۔ شہری نقل و حرکت کو بہتر بنانا وزیر اعظم کی توجہ کا ایک اہم ترین شعبہ رہا ہے۔ کانپور میٹرو ریل پروجیکٹ کے مکمل شدہ حصے کا افتتاح اس سمت میں ایک اور قدم ہے۔ یہ مکمل کیا گیا 9 کلومیٹر طویل حصہ آئی آئی ٹی کانپور سے موتی جھیل تک ہے۔ وزیر اعظم کانپور میٹرو ریل پروجیکٹ کا معائنہ کریں گے اور آئی آئی ٹی میٹرو اسٹیشن سے گیتا نگر تک میٹرو کی سواری کریں گے۔ کانپور میں مکمل میٹرو ریل پروجیکٹ کی کل لمبائی 32 کلومیٹر ہے، اور اسے 11,000 کروڑ روپے سے زیادہ کی لاگت سے بنایا جا رہا ہے۔ وزیر اعظم بینا پنکی ملٹی پروڈکٹ پائپ لائن پروجیکٹ کا افتتاح کریں گے۔ 356 کلومیٹر طویل اس پروجیکٹ میں تقریباً 3.45 ملین میٹرک ٹن سالانہ کی گنجائش ہے۔ مدھیہ پردیش میں بینا ریفائنری سے کانپور کے پنکی تک پھیلا ہوا یہ پروجیکٹ 1500 کروڑ روپے سے زیادہ کی لاگت سے بنایا گیا ہے۔ اس سے خطے کو بینا ریفائنری سے پیٹرولیم مصنوعات تک رسائی میں مدد ملے گی۔ وزیر اعظم آئی آئی ٹی کانپور کے 54ویں کنووکیشن کے مہمان خصوصی ہوں گے۔ کنووکیشن کے دوران، تمام طلبا کو نیشنل بلاک چین پروجیکٹ کے تحت انسٹی ٹیوٹ میں تیار کردہ اندرون خانہ بلاک چین پر مبنی ٹیکنالوجی کے ذریعے ڈجیٹل ڈگریاں جاری کی جائیں گی۔ وزیر اعظم بلاک چین پر مبنی ڈجیٹل ڈگریوں کا اجرا کریں گے۔ ان ڈجیٹل ڈگریوں کی عالمی سطح پر تصدیق کی جا سکتی ہے اور ان کی جعل سازی نہیں کی جا سکتی ہے۔
بنگلہ دیش کی وزیر اعظم کے سلامتی کے مشیر میجر جنرل (ریٹائرڈ) طارق احمد صدیقی نے  وزیراعظم سے ملاقات کی

بنگلہ دیش کی وزیر اعظم کے سلامتی کے مشیر میجر جنرل (ریٹائرڈ) طارق احمد صدیقی نے آج وزیر اعظم مودی سے ملاقات کی۔ وزیر اعظم نے مارچ 2021 میں اپنے بنگلہ دیش کے دورے کو بھی یاد کیا اور وزیر اعظم شیخ حسینہ کے لیے اپنی نیک خواہشات پیش کیں۔ جناب صدیقی نے بھارت – بنگلہ دیش دوستی کو مستحکم کرنے اور کووڈ-19 وبا سمیت بحران کی گھڑی میں بنگلہ دیش کے ساتھ مضبوطی سے کھڑے ہونے کے لئے وزیر اعظم کا شکریہ ادا کیا۔ وزیر اعظم نے بنگلہ دیش کی ہمہ جہت ترقی کو یقینی بنانے میں وزیر اعظم شیخ حسینہ کی قیادت کی تعریف کی اور بھارت – بنگلہ دیش کے مابین روابط کو مزید مستحکم کرنے کے لئے ان کے ساتھ کام کرنے کی اپنی عہدبستگی کا اظہار کیا۔
وزیراعظم نریندر مودی نے قادر خان کے انتقال پر تعزیت کا اظہار کیا

نئی دہلی، 1جنوری 2019/ وزیراعظم جناب نریندر مودی نے نامور فلم اداکار قادر خان کے انتقال پر تعزیت کا اظہار کیا ہے۔ وزیراعظم نے کہا کہ قادر خان نے اپنی زبردست اداکاری سے ہندی سنیما کو بلندیوں تک پہنچایا اور اپنے مثالی اور زبردست طنزومزاح سے ہندی فلموں کو ایک نئی جہت دی۔ وہ ایک زبردست اسکرین رائٹر بھی تھے اور انہوں نے کئی یادگار فلمیں دی۔ ان کے انتقال پر میں ان کے گھر والوں اور ان کے چاہنے والوں سے تعزیت کا اظہار کرتا ہوں۔ ۔۔۔۔۔۔۔۔۔۔۔ م ن۔ح ا ۔ ج۔
وزیر اعظم نے ہر گھر ترنگا مہم کے تئیں لوگوں کے جوش و خروش کی ستائش کی

وزیر اعظم جناب نریندر مودی نے آج ہر گھر ترنگا مہم میں لوگوں کی پرجوش شراکت داری کا ذکر کیا ۔ اور کہا کہ یہ جذبہ ملک کے اتحاد و یکجہتی کی علامت ہے۔ انہوں نے ایک ویڈیو بھی ساجھا کیا، جس میں انہوں نے رکشا بندھن کے موقع پر بچوں کے ساتھ بات چیت کی اور انہیں ترنگا دیا ۔ وزیر اعظم نے ٹوئیٹ کیا: ’’ہر گھر ترنگا مہم کو لے کر اہل وطن کے درمیان جس طرح کا جوش و خروش دیکھا جا رہا ہے ، وہ ملک کے اتحاد و یکجہتی کے اٹوٹ جذبے کی علامت ہے۔ یہ جذبہ امرت کال میں بھارت کو ایک نئی بلندی پر لے جانے والا ہے۔ # ہر گھر ترنگا‘‘ ہر ہندوستانی کا ترنگے سے خصوصی رشتہ ہے۔ آج میں نے نوجوان دوستوں کو ترنگا دیا۔ ان کے چہرے کی مسکراہٹ سب کچھ بیاں کر دیتی ہے!
وزیراعظم نے سیرم انسٹی ٹیوٹ آف انڈیا اور بھارت بائیوٹیک کی ویکسین کی منظوری پر قوم کو مبارکباد پیش کی

نئی دلّی ، 03 جنوری، 2021 / وزیراعظم نریندر مودی نے کہا ہے کہ سیرم انسٹی ٹیوٹ آف انڈیا اور بھارت بائیوٹیک کی ویکسین کو ڈی سی جی آئی کی منظوری حاصل ہونا کورونا کے خلاف پرزور طریقے سے لڑی جانے والی جنگ کو مستحکم کرنے کیلئے ایک فیصلہ کن موڑ ثابت ہوگی۔ سلسلے وار ٹوئیٹ میں وزیراعظم نے کہا ’’ایک حوصلہ افزا لڑائی کو تقویت دینے کیلئے فیصلہ کن موڑ ویکسین کو ڈی سی جی آئی کی منظوری @انسٹی ٹیوٹ انڈیا اور@بھارت بائیوٹیک اس سےصحت مند اور کووڈ سے پاک ملک بنانے کی جانب پیش رفت تیز ہوگی قابل مبارکباد ہندوستان ہمارے محنتی سائنسداں اور موجدوں کو مبارکباد یہ ہندوستانیوں کے لئے فخر کی بات ہے، کہ دونوں ویکسین جو ہندوستان میں تیار ہوئیں انہیں ہنگامی طور پر استعمال کئے جانے کی منظوری حاصل ہوئی ہے! یہ سلامتی اور ہمدردی سے بھرے ایک آتم نربھر بھارت کے خواب کو شرمندہ تعبیر کرنے کیلئے ہمارے سائنسدانوں کے پر جوش اشتیاق کا مظہر ہے ۔ ’’ہم ڈاکٹروں، طبی عملے، سائنسدانوں، پولیس اہلکاروں، صفائی ملازمین ور تمام کورونا وارئیرز کا شکریہ ادا کرتے ہیں کہ انھوں نے منفی حالات میں بھی غیر معمولی کام انجام دئیے۔ بہت ساری زندگیوں کو بچانے کیلئے ہم ان کے ہمیشہ ممنون رہیں گے۔ ‘‘
وزیراعظم نے آنجہانی نیتا جی سبھاش چندر  بوس کو ان کی جینتی پر خراج عقیدت پیش کیا

نئیدہلی۔23؍جنوری۔وزیراعظم جناب نریندر مودی نے آنجہانی نیتا جی سبھاش چندر بوس کو ان کی جینتی کے موقع پر خراج عقیدت پیش کیا ہے۔ وزیراعظم نے اس موقع پر اپنے کلمات عقیدت میں کہا ، ’’ میں نیتاجی سبھاش چندر بوس کی جینتی پر ان کی خدمت میں سرعقیدت خم کرتا ہوں۔ وہ اپنے آپ میں ایک ایسی دراز قد شخصیت تھے جنہوں نےآزادی وطن اور زندگی کو باوقار بنانے کو یقینی بنانے کیلئے اپنی زندگی وقف کردی تھی ۔ ہم ان کے آدرشوں کو فروغ دینے اور ایک مضبوط ہندوستان کی تعمیر کے تئیں عہد بستہ ہیں۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔س ش۔ع ن
وزیر اعظم کی لیہہ اسپتال میں زخمی فوجیوں کے ساتھ گفتگو

ساتھیو، میں آج آپ سب کو سلام پیش کرنے آیا ہوں، کیونکہ جس بہادری اور شجاعت کے ساتھ لڑائی لڑی ہے، میں نے کچھ دن پہلے بھی کہا تھا کہ جو دلیر اور جانباز ہمیں چھوڑ کر چلے گئے ہیں وہ بھی ایسے ہی نہیں گئے ہیں۔ آپ سب نے مل کر کرارا جواب بھی دیا ہے۔ شاید آپ زخمی ہیں، اسپتال میں ہیں، اس لیے شاید آپ کو اندازا نہ ہو پائے لیکن 130 کروڑ ہم وطن آپ نے تئیں بہت ہی فخر محسوس کرتے ہیں۔ آپ کی اس ہمت اور بہادری پوری نئی نسل کو تحریک دے رہی ہے اور اس لیے آپ کا یہ عزم اور آپ کی یہ شجاعت اور آپ نے جو کیا ہے، وہ ہماری نوجوان نسل کو ہمارے ہم وطنو ں کو آنے والے لمبے عرصے تک تحریک دیتا رہے گا اور آج جو دنیا کی صورتحال ہے، وہاں جب یہ پیغام جاتا ہے کہ بھارت کے بہادر جوان یہ عزم اور حوصلہ دکھاتے ہیں، ایسی ایسی طاقتوں کے سامنے دکھاتے ہیں تب تو دنیا بھی جاننے کے لئے بڑی بے چین رہتی ہے کہ وہ نوجوان کون ہے، ان کی تربیت کیا ہے، ان کی قربانی کتنی اونچی ہے، ان کا عزم کتنا بلند ہے، آج پوری دنیا آپ کے عزم اور بہادری کا تجزیہ کررہی ہے۔ میں آج صرف اور صرف آپ کو سلام پیش کرنے آیا ہوں۔ آپ کو چھو کر ، آپ کو دیکھ کر ایک اونچی لے کر کے جارہا ہوں، ایک تحریک لے کر جارہا ہوں اور ہمارا بھارت خود کفیل بنے، دنیا کی کسی بھی طاقت کے سامنے نہ جھکیں اور نہ کبھی جھکیں گے۔ یہ بات میں بول پارہا ہوں ، آپ جیسے بہادر اور شجاعت رکھنے والے ساتھیوں کے سبب۔ میں آپ کو سلام پیش کرتا ہوں۔ جنم دینے والی آپ کی بہادر ماؤوں کو بھی سلام کرتا ہوں، ان خواتین کو جنہوں نے آپ جیسے بہادر یودھاؤں کو جنم دیا۔ آپ کو پالا پوسا اور آپ کی تربیت کی اور ملک کے لئے دے دیاہے، ان ماؤں پر جتنا بھی فخر کیا جائے ، ان کو جتنا سر جھکا سلام کیا جائے، اتنا ہی کم ہے۔ پھر ایک بار ساتھیو، آپ بہت جلد ٹھیک ہوجائیں، صحت مند ہوجائیں اور پھر سے تعاون کریں، اسی سوچ کے ساتھ آؤ ہم سب مل کر چل پڑیں۔ شکریہ دوستو۔ ……………………………………………………… م ن، ح ا، ع ر 04-07-2020
وزیر اعظم نے برمنگھم میں کھیلے جارہے دولت مشترکہ گیمز 2022 کے دوران طلائی تمغہ جیتنے پر ویٹ لفٹر جیریمی لال رِنُنگا کو مباکباد پیش کی

وزیر اعظم جناب نریندر مودی نے برمنگھم میں کھیلے جا رہے دولت مشترکہ گیمز 2022 کے دوران طلائی تمغہ جیتنے پر ویٹ لفٹر جیریمی لال رِنُنگا کو مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’ہماری یووا شکتی تاریخ رقم کر رہی ہے! @raltejeremy جیریمی لال رِنُنگا کو مبارکباد، جنہوں نے اپنے اولین کامن ویلتھ گیمز میں طلائی تمغہ جیتا ہے اور ساتھ ہی سی ڈبلیو جی میں ایک غیر معمولی ریکارڈ قائم کیا ہے۔ نوعمری میں ہی وہ زبردست فخر اور عظمت کا باعث ثابت ہوئے ہیں۔ مستقبل کی ان کی کوششوں کے لیے نیک خواہشات۔‘‘
وزیراعظم نے بابو جگجیون رام کو ان کے یوم پیدائش پر خراج عقیدت پیش کیا

وزیراعظم جناب نریندرمودی نے بابو جگجیون رام جی کو ان کے یوم پیدائش پر خراج عقیدت پیش کیا ہے ۔ ایک ٹویٹ میں ، وزیراعظم نے کہا: ’’بابوجگجیون رام جی کو ان کے یوم ولادت پرخراج عقیدت پیش کرتا ہوں۔ ہمارا ملک ان کی قابل تعریف خدمات کو یاد رکھے گا، چاہے وہ تحریک آزادی سے پہلے کی ہوں یا حصول آزادی کے بعد کی ۔ ان کی انتظامی صلاحیتوں اورغریب غرباء سے ہمدردی کے لئے ان کی بڑے پیمانے پر ستائش کی جاتی تھی ‘‘۔ ۔۔۔۔۔۔۔۔۔۔۔ ش ح۔ س ب ۔ ف ر
وزیر اعظم نے راشٹریہ بال پُرسکار 2020 پانے والوں سے بات چیت کی

نئی دہلی ، 42؍جنوری2020: وزیر اعظم جناب نریندر مودی نے آج راشٹریہ بال پُرسکار پانے والوں سے یہاں بات چیت کی۔یہ ایوارڈ صدر جمہوریہ نے 22 جنوری 2020ء کو دیئے تھے۔ایوارڈ پانے والے یوم جمہوریہ کی پریڈ میں بھی شرکت کریں گے۔ 49 ایوارد یافتگان کا تعلق بھارت کی مختلف ریاستوں سے ہے۔ ان میں جموں و کشمیر ، منی پور اور ار وناچل پردیش کا ایک ایک ایوارڈ یافتہ بھی شامل ہے۔ان بچوں نے آرٹ اور کلچر ، اختراع، تعلیم، سماجی خدمت، کھیل کود اور بہادری کے میدان میں یہ ایوارڈ حاصل کئے ہیں۔ بھارت سرکار بچوں کو قومی تعمیر میں ایک اہم ساتھی کے طورپر تسلیم کرتی ہے۔اس سلسلے میں حکومت ہر سال یہ ایوارڈ دیتی ہے،تاکہ اختراع ، تعلیم ، کامیابیوں، سماجی خدمت، آرٹ اور کلچر ، کھیل کود ، بہادری کے میدانوں میں ہمارے بچوں کی مثالی کامیابیوں کو تسلیم کیا گیا۔ مختلف میدانوں میں بچوں کی شاندار کامیابیوں کی تعریف کرتے ہوئے وزیر اعظم ان کی طرف سے اتنی چھوٹی عمر میں کئے گئے کام کو حیرت انگیزقرار دیا ۔ انہوں نے کہا ‘‘مجھے اس طریقے پر بڑا فخر ہے، جس پر چل کر آپ سماج اور قوم کی تئیں اپنی ذمہ داریوں کو پورا کررہے ہیں۔ جب میں آپ جیسے جوانوں کی بہادری اور کامیابیوں کی کہانیاں سنتا ہوں، تو مجھے اور زیادہ توانائی ملتی ہے اور مزید محنت سے کام کرنے کی ترغیب ملتی ہے۔’’ وزیر اعظم نے ایوارڈ پانے والے بچوں سے کہا کہ وہ زمینی حقائق کا خیال کرتے ہوئے اور زیادہ محنت سے کام کریں۔‘‘یہ اعتراف آپ کے لئے اور زیادہ کامیابی حاصل کرنے کی شروعات ہونی چاہئے اور آپ کو یہ احساس ہونا چاہئے کہ یہ اپنے آپ میں کسی کام کی تکمیل نہیں ہے۔اس طرح کے ایوارڈ آپ کے ہمجولیوں اور دوسرے بچوں کے کامیابیاں حاصل کرنے کی ترغیب دیں گے۔’’
کابینہ نے ہندوستان اور جرمنی کے درمیان شہری ہوابازی کے شعبے میں تعاون کے ایک مفاہمت نامے کی منظوری دی ہے

نئی دہلی،27 جون 2018؍مرکزی کابینہ نے جس کی صدارت وزیر اعظم جناب نریندر مودی نے کی ۔ شہری ہوابازی کے شعبے میں تعاون کے لئے ہندوستان اور جرمنی کے درمیان ایک اعلامیہ کے تعلق سے مفاہمت نامے پر دستخط کئے جانے کی منظوری دی ہے۔ اس مشترکہ اعلامیہ سے ہندوستان اور جرمنی کے درمیان فضائی ٹرانسپورٹ کے محفوظ ، مؤثر اور تسلی بخش فروغ میں مدد ملے گی۔ مشترکہ اعلامیہ کی شکل میں یہ مفاہمت نامہ دونوں ملکوں کے درمیان شہری ہوابازی کے تعلقات میں ایک اہم سنگ میل کی حیثیت رکھتا ہے اور اس سے دونوں ملکوں کے درمیان تجارت، سرمایہ کاری، سیاحت اور ثقافتی تبادلوں کو فروغ حاصل ہوگا۔ دونوں ممالک کی خواہش ہے کہ وہ شہری ہوابازی کے شعبے میں معلومات اور تجربے کے تبادلے کے ذریعے تعاون میں اضافہ کیا جائے۔ اس مشترکہ اعلامیہ کا اصل مقصد مندرجہ ذیل شعبوں میں باہمی تعاون کو فروغ دینا ہے۔ ہوابازی کا تحفظ اور فضائی ٹریفک کا بندوبست ہوابازی کی حفاظت سے متعلق سرگرمیوں کے بارے میں معلومات اور بہترین کارکردگی سے ایک دوسرے کا آگاہ کرنا، جن میں سیمیناروں ، مذاکروں ، دوروں اور دیگر موزوں سرگرمیوں کے ذریعے ایئرٹریفک کا بندوبست بھی شامل ہے۔ ہیلی کاپٹر اڈوں اور ہیلی کاپٹر ایمرجنسی میڈیکل خدمات(ایچ ای ایم ایس) ہیلی کاپٹر اڈوں اور ہیلی کاپٹر ایمرجنسی میڈیکل خدمات سے متعلق اطلاعات اور بہترین کارکردگی سے ایک دوسرے کو واقف کرانا۔ ضابطے اور پالیسی اہم بین الاقوامی مسائل پر آئی سی اے او میں مسلسل تال میل۔ کارپوریٹ اور بزنس ایویشن کاروباری اور غیر تجارتی ہوابازی کے تعلق سے سہولتوں کے سلسلے میں معلومات کا تبادلہ۔ ماحولیات ہوائی اڈوں کے تئیں حکومت کی فروگزاشت کے سلسلے میں تجربات کا تبادلہ، خاص طورپر ہوائی اڈوں کی ترقی اور منصوبہ بندی میں دیر پا اور ماحول دوست ترقی پر توجہ۔ آب وہوا کی تبدیلی سے نمٹنے کی اہمیت کے تعلق سے بین الاقوامی سطح پر تال میل اور اندرون ملک اور بین الاقوامی دونوں سطح پر ہوا بازی سے وابستہ زہریلی گیسوں کے اخراج(جی ایچ جی) کے مسائل پر توجہ دینا۔ تربیت اور صلاحیت سازی تکنیکی اور غیر تکنیکی تعاون اور تربیت میں شراکت داری کے امکانات تلاش کرنا ، خاص طورپر ہوا بازی کے تحفظ کے فروگزاشت کے معاملے میں۔
وزیراعظم 20 اکتوبر کو اترپردیش کے دورے پر جائیں گے اور کشی نگر بین الاقوامی ہوائی اڈے کا افتتاح کریں گے

نئی دہلی :19 ؍اکتوبر2021: وزیراعظم جناب نریندر مودی 20 اکتوبر 2021 کو اتر پردیش کا دورہ کریں گے۔ وزیر اعظم صبح 10 بجے کشی نگر بین الاقوامی ہوائی اڈے کا افتتاح کریں گے۔ اس کے بعد ، تقریباً 11:30 بجے ،وہ مہاپری نروان مندر میں ابھی دھمّ کے دن کے موقع پر منعقدہ ایک تقریب میں شرکت کریں گے۔ وزیر اعظم تقریبا دوپہر 1:15 بجے کشی نگر میں مختلف ترقیاتی پروجیکٹوں کا افتتاح اور سنگ بنیاد رکھنے کے لیے ایک عوامی تقریب میں شرکت کریں گے۔ کشی نگر بین الاقوامی ہوائی اڈے کا افتتاح کشی نگر بین الاقوامی ہوائی اڈے کے افتتاح کے موقع پر کولمبو، سری لنکا کا ایک طیارہ ہوائی اڈے پر اترے گا۔ اس طیارہ میں سری لنکا کا ایک وفد بھارت کے دورے پر آئے گا جس میں 100 سے زیادہ بودھ بھکشو اور اہم شخصیات شامل ہوں گی۔ اس وفد میں 12رکنی مقدس یادگاری نشان دستہ بھی شامل ہوگا، جو نمائش کے لئے بدھ کے مقدس یادگاری نشان ساتھ لائیں گے۔ وفد میں سری لنکا میں بودھ دھرم کے سبھی چار نکاتوں ( آرڈرز) یعنی اسگیریا ، امر پورہ، رامنیا، مالوٹّا کے انونایاک (ڈپٹی ہیڈ) کے ساتھ ساتھ کابینہ وزیر جناب نمل راج پکشے کی قیادت میں سری لنکاحکومت کے پانچ وزرا بھی شامل ہوں گے ۔ کشی نگر بین الاقوامی ہوائی اڈہ کی تعمیر 260 کروڑ روپے کی تخمینہ لاگت سے کی گئی ہے ۔ یہ گھریلو اور بین الاقوامی تیرتھ یاتریوں کو بھگوان بدھ کے مہاپری نروان مقام پر جانے میں سہولت فراہم کرے گا۔یہ ہوائی اڈہ دنیا بھر کے بدھ تیرتھ مقامات کو جوڑنے کی ایک کوشش ہے۔ یہ اترپردیش اور بہار کے آس پاس کے اضلاع کو فضائی سفر کی سہولت فراہم کرے گا۔ایئرپورٹ کی تعمیر اس خطے میں سرمایہ کاری اور روزگار کے مواقع کو فروغ دینے کے لیے ایک اہم قدم ثابت ہوگا۔ مہاپری نروان مندر میں ابھیدھمّ دیوس وزیر اعظم مہاپرینروان مندر جائیں گے، بھگوان بدھ کی مورتی کی ارچناکریں گے اور چیور پیش کریں گے اور بودھی درخت کا پودا لگائیں گے۔ وزیر اعظم ابھیدھمّ کے موقع پر منعقدہ پروگرام میں شرکت کریں گے۔ اس دن بودھ بھکشوؤں کے لیے تین مہینے کے رینی ریٹریٹ -ورشواس اور واسا کے اختتام کی علامت ہے۔ اس دوران وہ وہار اور مٹھ میں ایک جگہ پر رہتے ہیں اور دعا کرتے ہیں۔ اس پروگرام میں سری لنکا ، تھائی لینڈ ، میانمار ، جنوبی کوریا ، نیپال ، بھوٹان اور کمبوڈیا کے سرکردہ بھکشووں کے ساتھ ساتھ مختلف ممالک کے سفرا بھی شرکت کریں گے۔ وزیر اعظم گجرات کے وڈنگر اور دیگر مقامات کی کھدائی سے حاصل اجنتا فریسکوس، بودھ سوترا کیلی گرافی اور بودھ نوادرات کی نمائش کو بھی دیکھیں گے۔ ترقیاتی پروجیکٹوں کا افتتاح اور سنگ بنیاد وزیر اعظم کشی نگر واقع بروا جنگل کی ایک عوامی تقریب میں بھی شرکت کریں گے۔ اس تقریب میں وہ 280 کروڑ روپے سے زائد کی لاگت سے تعمیر ہونے والے راجکیہ میڈیکل کالج ، کشی نگر کا سنگ بنیاد رکھیں گے۔ میڈیکل کالج میں 500 بستروں پر مشتمل اسپتال ہوگا اور تعلیمی سال 2023-2022 میں 100 طلباء کا ایم بی بی ایس کورس میں داخلہ ہوگا ۔ وزیر اعظم 180 کروڑ روپئے سے زیادہ کی لاگت والے 12 ترقیاتی پروجیکٹوں کا افتتاح اور سنگ بنیاد بھی رکھیں گے۔
جلیانوالاباغ قومی میموریل ایکٹ 1951میں ترمیم کو کابینہ کی منظوری

نئی دہلی ،07دسمبر : مرکزی کابینہ نے جناب نریندرمودی کی قیادت میں جلیانوالاباغ نیشنل میموریل ایکٹ ،1951میں ترمیم کی تجویز کو اپنی منظوری دے دی ہے ۔ فیصلہ کا خلاصہ اس فیصلے کا مقصد جلیانوالاباغ نیشنل میموریل ایکٹ ،1951میں معقول ترمیم عمل میں لاناہے تاکہ ‘‘ایوان زیریں میں حزب مخالف کے رہنماکو یا جہاں کہیں اس طرح کے حزب مخالف کے رہنماکا وجود نہ ہو تواس صورت میں ایوان کی واحد اکثریت والی حزب مخالف پارٹی ’’کو ٹرسٹیز کے طورپرنمائندگی فراہم کی جاسکے ۔ فوائد مذکورہ موجودہ ایکٹ میں واحد قومی سیاسی پارٹی کی نمائندگی کی ایک تجویز شامل ہے ۔ ٹرسٹ کے مخصوص پارٹی رکن کے نام کے اخراج کی صورت میں اسے غیرسیاسی نوعیت حاصل ہوجائیگی ۔ مذکورہ مجوزہ ترمیم اس امرکو یقینی بنائیگی کہ ٹرسٹ میں حزب مخالف پارٹی کو نمائندگی حاصل ہوسکے ۔مذکورہ مجوزہ ترمیم حکومت کو اس امرکااختیارفراہم کریگی کہ وہ کسی ایک ٹرسٹی کوٹرسٹ کے کام کاج یاکسی دوسری ضرورت کے لئے فارغ کرسکے یا اس کی جگہ کسی اورکو شامل کرسکے ۔
وزیراعظم نے ،یوم فضائیہ کے موقع پرفضائی جانبازوں  اور ان کے کنبوں کو سلام عقیدت  پیش کیا

نئیدہلی08اکتوبر۔وزیر اعظم جناب نریندر مودی نے ملک کے یوم فضائیہ کے موقع پر ملک کی فضائی فوج کے جانبازوں اور ان کے اہالیان خانہ کو سلام عقیدت پیش کیا ہے ۔ جناب نریندر مودی نے اپنے سلام عقیدت کے پیغام میں کہا : ’’ ممنون ملک وقوم یوم فضائیہ کے موقع پر ہماری فضائیہ کے بہادر جانبازوں اور ان کے اہل خانہ کو سلام عقیدت پیش کرتے ہیں ۔یہ بہادر افسران اور جوان نہ صرف ہمارے آسمانوںکی حفاظت کرتے ہیں بلکہ آفات ناگہانی کے مواقع پر ملک وقوم کی خدمت کے میدان میں بھی سب سے آگے ہوتے ہیں۔ ہمیں ہندوستان کی فضائی (فضائیہ ) فوج پر انتہائی فخر ہے ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے مدھیہ پردیش کے مشرقی گوداوری ضلع میں ،

 کشتی اُلٹ جانے کے حادثے میں ہونےوالے جانی نقصان پر اظہار تعزیت کی

نئیدہلی،16مئی ۔وزیر اعظم جناب نریندر مودی نے آندھرا پردیش کے مشرقی گوداوری ضلع میں ایک کشتی کے اُلٹ جانے کے حادثے میں ہوئے جانی نقصان پر اظہار تعزیت کیا ہے ۔ وزیر اعظم نے اپنے پیغام تعزیت میں کہا : ’’آندھرا پردیش کے مشرقی گوداوری ضلع میں کشتی الٹ جانے کے حادثے میں ہوئے جانی نقصان پر مجھے سخت افسوس ہے ۔ میں سوگوار کنبوں کو تعزیت پیش کرتا ہوں اور اس حادثے میں لاپتہ ہونے والے افراد کی حفاظت کے لئے دعاگو ہوں ‘‘۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے اتراکھنڈ میں شری کیدارناتھ دھام میں حاضری دی اور پوجا کی

اندرونی حصے میں رودرابھیشیک کیا ادی گرو شنکرآچاریہ سمادھی استھل پر حاضری دی منداکنی آستھاپتھ اور سرسوتی آستھاپتھ میں کام کی پیش رفت کا جائزہ لیا کیدارناتھ دھام پروجیکٹ کے شرمجیویوں سے بات چیت کی وزیراعظم جناب نریندر مودی نے آج کیدار ناتھ کا دورہ کیا اور شری کیدارناتھ مندر کا درشن اور پوجا کی۔ روایتی پہاڑی لباس میں وزیراعظم نے اندرونی حصے میں رودر ابھیشیک کیا اور نندی کی مورتی کے سامنے پوجا کی۔ وزیراعظم ادی گروشنکرآچاریہ استھل پر بھی گئے اور وہاں منداکنی آستھاپتھ اور سرسوتی آستھا پتھ کے حصے میں کام کی پیش رفت کاجائزہ لیا۔ وزیراعظم نے کیدارناتھ دھام پروجیکٹ کے شرمجیویوں سے بات چیت بھی کی ۔ وزیراعظم کے ہمراہ اتراکھنڈ کے وزیراعلیٰ جناب پُشکر سنگھ دھامی اور اتراکھنڈ کے گورنر ریٹائرڈ جنرل گرمیت سنگھ بھی تھے۔ کیدارناتھ اہم ترین ہندوزیارت گاہ میں سے ایک ہے۔ یہ علاقہ سکھ زائرین کے مقدس مقام ہیم کنڈ صاحب کی وجہ سے بھی مشہور ہے۔ رابطے کے شروع کردہ پروجیکٹ مذہبی اہمیت کے حامل مقامات تک آسان رسائی اور وہاں بنیادی ساختیاتی ترقی کے حوالے سے وزیراعظم کے عہد کامظہر ہے۔ ۔۔۔۔۔۔۔۔۔۔۔ ش ح۔ ع س۔ ع ن۔
وزیراعظم نے  یوکرین کے عزت مآب صدر وولدومیر زیلنسکی سے بات کی

نئی دلّی ،26 فروری، 2022/ وزیراعظم جناب نریندر مودی نے آج یوکرین کے عزت مآب صدر وولدومیر زیلنسکی کے ساتھ بات کی۔ صدر زیلنسکی نے آج وزیر اعظم کو یوکرین میں جاری تنازعہ کی موجودہ صورتحال سے تفصیلی جانکاری فراہم کرائی۔ وزیراعظم نے جاری تنازعہ کی وجہ سے لوگوں کی ہلاکت اور املاک کے نقصان پر گہرے رنج و غم کا اظہار کیا ۔ انھوں نے تشدد کے فوری خاتمے اور بات چیت کو دوبارہ شروع کرنے کی اپنی اپیل دوہرائی اور امن کے قیام کی کوششوں میں کسی بھی طرح کا تعاون دینے کی بھارت کی آمادگی ظاہر کی۔ وزیراعظم نے یوکرین میں موجود طلبا سمیت بھارتی شہریوں کے سلامتی اور تحفظ کے تئیں بھارت کی تشویش سے آگاہ کرایا۔ انھوں نے ہندوستانی شہریوں کو تیزی کے ساتھ اور بحفاظت وہاں سے نکالنے کے لئے یوکرین کے حکام کی جانب سے سہولیات فراہم کرنے پر زور دیا۔
وزیر اعظم نے جودھ پور، راجستھان سڑک حادثہ میں لوگوں کی ہلاکت پر غم کا اظہار کیا

نئی دہلی، 15 مارچ 2020 / وزیر اعظم جناب نریندر مودی نے جودھ پور میں ایک سڑک حادثے میں لوگوں کی ہلاکت پر غم کا اظہار کیا ہے۔ ایک ٹویٹ کے ذریعے وزیر اعظم نے کہا ، "راجستھان کے جودھ پور میں ہونے والے خوفناک سڑک حادثے کے بارے میں جان کر بہت دکھ ہوا ہے۔" انہوں نے حادثے میں مرنے والوں کے اہل خانہ کے لیے تعزیت کا اظہار کیا اور زخمیوں کے جلد صحت یاب ہونے کی خواہش کا اظہار کیا۔ ۔۔۔۔۔۔۔۔۔۔ م ن۔ ا گ ۔ م ت ح ۔
من کی بات میں وزیر اعظم کہتے ہیں کہ یہ وقت مقامی کھلونوں کے لیے  آواز اٹھانے کا ہے

نئی دہلی،30 اگست ، من کی بات کے اپنے تازہ ترین خطاب میں، وزیر اعظم جناب نریندر مودی نے چلڈرن یونیورسٹی گاندھی نگر، خواتین اور بچوں کی ترقی کی وزارت ، وزارت تعلیم، اور مائیکرو- چھوٹے اور درمیانی درجے کے کاروباری اداروں کی وزارت کے ساتھ اپنے خیالات کے بارے میں بات کی کہ کس طرح بچوں کے لیے دستیاب کرانے کی غرض سے نئے کھلونے کس طرح بنائے جائیں، نیز ہندوستان کس طرح کھلونوں کی تیاری کا ایک وسیع مرکز بن سکتا ہے۔ انھوں نے واضح کیا کہ کھلونے نہ صرف سرگرمی میں اضافہ کرتے ہیں بلکہ وہ ہماری خواہشات کے لیے پرواز کا وسیلہ بھی بنتے ہیں۔ انھوں نے کہا کہ کھلونے نہ صرف تفریح کا وسیلہ ہیں بلکہ وہ ذہن کی نشو ونما بھی کرتے ہیں اور نیت کو بھی فروغ دیتے ہیں۔ انھوں نے گرو دیو رابیندر ناتھ ٹیگور کے کھلونوں سے متعلق ایک داستان کی یاد دہانی کرائی۔ انھوں نے اجاگر کیا کہ گرودیو نے کھلونوں کے بارے میں کیا کہا تھا — یہ کہ بہترین کھلونا وہ ہوتا ہے جو نامکمل ہو، ایک ایساکھلونا جس کے ساتھ بچے کھیلتے ہوئے اسے مکمل کرتے ہیں۔انھوں نے کہا کہ گرو دیو کہا کرتے تھے کہ کھلونے ایسے ہونے چاہئیں کہ وہ بچے کا بچپن اور اس کی تخلیقی صلاحیتوں کو بھی سامنے لائیں۔ وزیر اعظم نے واضح کیا کہ قومی تعلیمی پالیسی میں بچوں کی زندگی کے مختلف پہلوؤں پر کھلونے کے اثرات سے متعلق بہت زیادہ توجہ دی گئی ہے۔ انھوں نے کہا کہ بہت سے ہنرمند کاریگر ہیں جو اچھے کھلونے بنانےمیں مہارت رکھتے ہیں اور ملک کے کچھ حصوں میں، جیسے کہ کرناٹک کے رام نگرم میں چناپٹنا، آندھراپردیش کے کرشنامیں کونڈا پلی، تمل ناڈو میں تھانجاور، آسام میں ڈھوباری، اور اترپردیش میں وارانسی بھی کھلونوں کے وسیع کلسٹر کے طور پر واضح ترقی کر رہے ہیں۔ انھوں نے مزید کہا حالاں کہ عالمی کھلونا صنعت کی مالیت سات لاکھ کروڑ روپئے سے زیادہ ہے،ا س وقت ہندوستان کا اس میں بہت کم حصہ ہے۔ وزیر اعظم نے وشاکھا پٹنم کے سی وی راجو کے کام کی تعریف کی جنھوں نے بہترین معیار کے ایٹی-کوپکا کھلونے بنا کر ان مقامی کھلونوں کی منہدم ہوتی ہوئی شان کو پھر سے برقرار کیا۔ انھوں نے تاجروں کو تلقین کی کہ وہ کھلونوں بنانے کے لیے اکٹھے ہوجائیں اور کہا کہ اب وقت آگیا ہے کہ مقامی کھلونوں کے لیے علم بلند کیا جائے۔ کمپیوٹر گیز کے رجحان کے بارے میں بات چیت کرتے ہوئے وزیر اعظم نے تجویز کیا کہ اپنے تاریخ کے خیالات اور نظریات پر مبنی کھیل وضع کیے جائیں۔
وزیر اعظم نے جنم اشٹمی کی نیک تمناؤں کے لئے لتا منگیشکر جی کا شکریہ ادا کیا

نئی دہلی، 30 اگست 2021: وزیر اعظم جناب نریندر مودی نے جنم اشٹمی کی نیک تمناؤں کے لئے لتامنگیشکر جی کے تئیں اظہار تشکر کیا۔ اساطیری گلوکارہ نے وزیر اعظم مودی کو مبارکباد دیتے ہوئے اپنا ایک گجراتی بھجن بھی ٹوئیٹ کے ساتھ منسلک کیا تھا۔ وزیر اعظم نے جواب میں ٹوئیٹ کیا: ’’آشیرواد کے لئے بہت بہت شکریہ @ منگیشکر لتا دیدی۔ آپ کو بھی جنم اشٹمی کی ڈھیر ساری نیک خواہشات۔ آپ کی آواز سے سجا یہ بھجن مسحورکن ہے۔‘‘
کابینہ نے  ہندستان اور بین الاقوامی شمسی اتحاد  کے درمیان ہیڈکواٹرس (ہوسٹ کنٹری) سمجھوتے کو منظوری دی

نئی دہلی، 11 اپریل 2018/ وزیراعظم جناب نریندر مودی کی سربراہی میں مرکزی کابینہ نے آج ہندستان اور بین الاقوامی شمسی اتحاد کے درمیان ہیڈکوارٹرس (ہوسٹ کنٹری) سمجھوتے کو منظوری دے دی ہے اور وزارت خارجہ کو ہیڈکوارٹرس سمجھوتے پر دستخط کرنے کا اختیار دے دیاہے۔ اس سمجھوتہ پر 26 مارچ 2018 کو دستخط کئے گئے تھے۔ ہیڈکواٹرس سمجھوتہ ہندستان اور بین الاقوامی شمسی اتحاد کے درمیان فنکشنل انتظامات کو ادارہ جاتی بنائے گا۔ یہ بین الاقوامی بین حکومتی تنظیم کے طور پر بین الاقوامی شمسی اتحاد کے بلا رکاوٹ تبدیلی میں مدد کرے گا۔ بین الاقوامی شمسی اتحاد کا قیام ہندستان سمیت بین الاقوامی شمسی اتحاد آئی ایس اے کے رکن ممالک میں شمسی تکنالوجی کے فروغ میں تیزی لانے کے لئے رہنمائی کرے گا اور ہندستان سمیت ممبر ملکوں میں آئی اے ایس کے قیام میں تیزی آئے گی۔